लदुना

लदुना अथवा लदूना भारतीय राज्य मध्य प्रदेश के मंदसौर जिले की सीतामऊ तहसील में एक गाँव है। यह तहसील मुख्यालय सीतामऊ से दक्षिण की तरफ स्थित है। गाँव इसी नाम की झील और महल के लिए प्रसिद्ध है। लदूना का पिनकोड 458389 है।

जनसांख्यिकी 
वर्ष 2011 की भारत कि जनगणना के आंकड़ों के अनुसार यहाँ की कुल जनसंख्या 6,917 है जिसमें 3,538 पुरुष एवं 3,379 स्त्रियाँ निवास करते हैं। गाँव में कुल घरों की संख्या 1,436 है।

0-6 आयु वर्ग में बच्चों की कुल जनसंख्या 901 है जो गाँव की कुल जनसंख्या का 13.03 % है। गाँव में लिंगानुपात 955, साक्षरता दर 76.25 % एवं पुरुष एवं स्त्री साक्षरता दर क्रमशः 89.11 % और 62.79 % हैं।

सन्दर्भ 

मंदसौर ज़िले के गाँव